Рудня Віктарынская

Ру́дня Віктары́нская. Сустракаецца таксама варыянт Віктары́нская Ру́дня (, ) — вёска ў Буда-Кашалёўскім раёне Гомельскай вобласці. Уваходзіць у склад Кашалёўскага сельсавета.

 Геаграфія 

 Размяшчэнне 
У 7 км на поўнач ад раённага цэнтра і чыгуначнай станцыі Буда-Кашалёўская (на лініі Жлобін — Гомель), 55 км ад Гомеля.

 Гідраграфія 
Рака Гліна (прыток ракі Ліпа).

 Транспартная сетка 
Аўтамабільная дарога Чачэрск — Буда-Кашалёва.

Планіроўка складаецца з кароткай просталінейнай вуліцы, арыентаванай з паўднёвага ўсходу на паўночны захад і забудаванай драўлянымі дамамі сядзібнага тыпу.

 Гісторыя 
Па пісьмовых крыніцах вядомая з канца XVIII стагоддзя як вёска ў Кашалёўскай воласці Рагачоўскага павета Магілёўскай губерні. У 1799 годзе ва ўласнасці Дарыя-Дзярналовічаў. З 1846 года працавала валюшня, з 1884 года — хлебазапасны магазін. У 1909 годзе вёска Рудня Віктарынская (яна ж Рудня Ліпініцкая), 228 дзесяцін зямлі, побач была аднайменная сяліба і фальварак Віктарын, 9282 дзесяцін зямлі.

У 1925 годзе ў Ліпініцкім сельсавеце Буда-Кашалёўскага раёна Бабруйскай акругі. У 1929 годзе арганізаваны калгас. На франтах Вялікай Айчыннай вайны загінулі 57 жыхароў вёскі. У 1959 годзе ў складзе саўгаса «Шарыбаўскі» (цэнтр — вёска Шарыбаўка).

 Насельніцтва 

 Колькасць 
 2004 год — 21 гаспадарка, 39 жыхароў.

 Дынаміка 
 1896 год — 26 двароў.
 1909 год — 30 двароў, 237 жыхароў, побач аднайменная сяліба — 7 жыхароў, фальварак Віктарын — 3 двары, 36 жыхароў.
 1925 год — 54 двары.
 1959 год — 132 жыхара (паводле перапісу).
 2004 год — 21 гаспадарка, 39 жыхароў.

 Крыніцы 

 Літаратура 
 Гарады і вёскі Беларусі: Энцыклапедыя. Т.1, кн.1. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: Белэн, 2004. 632с.: іл. Тыраж 4000 экз. ISBN 985-11-0303-9 ISBN 985-11-0302-0

 Спасылкі 

Катэгорыя:Кашалёўскі сельсавет
Катэгорыя:Населеныя пункты Буда-Кашалёўскага раёна